Site-ul Casei Judeţene de Pensii Alba a fost spart, iar pe prima pagină au fost afişate imagini obscene şi o reclamă la o pagină dedicată relaţiilor on-line.

Directorul Casei Judeţene de Pensii Alba, Alexandru Retegan, a declarat, luni, pentru News.ro, că că site-ul instituţiei judeţene a fost afectat de un atac informatic care a dus la publicarea pe prima pagină a unor desene animate obscene.

Retegan a spus că a primit mai multe sesizări privind site-ul şi colegii săi care îl administrează au decis să îl închidă până la remedierea problemelor.

“Cel mai probabil este un virus şi am decis să închidem site-ul până lucrăm la el. Informaţiile de pe site nu par a fi afectate”, a mai spus Retegan.

Pagina principală a site-ului a afişat luni, în partea de sus, un desen animat obscen cu scene explicite de sex, dar şi o reclamă la o pagină dedicată relaţiilor on-line.

Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.